LV
4.7.2022.
Eiropas Savienības Oficiālais Vēstnesis
C 257/45
Prasība, kas celta 2022. gada 17. maijā – Groz-Beckert/EUIPO (Pozīcijas preču zīme, ko veido sarkana un balta krāsa uz taisnstūra paralēlskaldņa formas iepakojuma) (Lieta T-277/22) (2022/C 257/58) Tiesvedības valoda – vācu Lietas dalībnieki Prasītāja: Groz-Beckert KG (Albstadt, Vācija) (pārstāvji: M. Nielen un U. Kaufmann, advokāti) Atbildētājs: Eiropas Savienības Intelektuālā īpašuma birojs (EUIPO)
Informācija par procesu EUIPO Attiecīgā strīdus preču zīme: pozīcijas preču zīmes, ko veido sarkana un balta krāsa uz taisnstūra paralēlskaldņa formas iepakojuma, reģistrācijas pieteikums – reģistrācijas pieteikums Nr. 18 243 038 Apstrīdētais lēmums: EUIPO Apelācijas piektās padomes 2022. gada 2. marta lēmums lietā R 1444/2021-5
Prasījumi Prasītājas prasījumi Vispārējai tiesai ir šādi: — atcelt apstrīdēto lēmumu; — piespriest EUIPO atlīdzināt tiesāšanās izdevumus.
Izvirzītie pamati: — Eiropas Parlamenta un Padomes Regulas (ES) 2017/1001 7. panta 1. punkta b) apakšpunkta pārkāpums; — Eiropas Parlamenta un Padomes Regulas (ES) 2017/1001 95. panta 1. punkta pirmā teikuma pārkāpums.
Prasība, kas celta 2022. gada 18. maijā – Mazepin/Padome (Lieta T-282/22) (2022/C 257/59) Tiesvedības valoda – angļu Lietas dalībnieki Prasītājs: Dmitry Arkadievich Mazepin (Maskava, Krievija) (pārstāvji: D. Rovetta, M. Campa, M. Moretto un V. Villante, advokāti) Atbildētāja: Eiropas Savienības Padome
Prasījumi Prasītāja prasījumi Vispārējai tiesai ir šādi: — atcelt Padomes Lēmumu (KĀDP) 2022/397 (2022. gada 9. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un Padomes Īstenošanas regulu (ES) 2022/396 (2022. gada 9. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (2), un — piespriest Padomei atlīdzināt tiesāšanās izdevumus.